Mixail Tolstıx

Mixail Sergeyeviç Tolstıx (; ) — Separatist Donetsk Xalq Respublikasına bağlı Somali batalyonunun komandiri, Donbass müharibəsinin aktiv iştirakçısı.

Mətbuata verdiyi açıqlamalarında daha çox Givi () kimi tanınmışdır. Tolstıx 1980-cı ildə Ukrayna Sovet Sosialist Respublikasının Donetsk vilayətinə bağlı İlovaisk şəhərində andan olmuşdur. 1998–2000-ci illərdə Ukrayna ordusunda xidmət keçməzdən əvvəl fabrikdə fəhlə və supermarketdə mühafizəçi kimi çalışdığı məlumdur. Müsahibələrinin birində ulu babasının etnik gürcü olduğunu bildirmişdir.

İlovaisk şəhərində döyüşlərin başlaması ilə Ukraynanın şərqindəki separatist hərəkata qoşulmuşdur. 2014-cü ilin sentyabr ayında Donetsk Hava Limanına nəzarət uğrunda gedən döyüşlərdə rəhbərlik etdiyi Somali batalyonu ilə birgə qatılmışdır. Adı 2015-ci ilin 15 fevral tarixində adı Avropa Komissiyasının sanksiyalı şəxslər siyahısına salınıb. Əsir götürülmüş Ukrayna ordusunun zabit və əsgərlərinə qarşı qəddarlığı ilə məşhurlaşmış Tolstıx 2017-ci ilin 8 fevral tarixində səhər saatlarında öz kabinetində sui-qəsd nəticəsində qətlə yetirilib.

2015-ci ilin yanvar ayına aid olduğu bildirilən və Donetsk Hava Limanı uğrunda aparılan döyüşlərdən sonra çəkilmiş video kadrlarda Tolstıxın Ukrayna ordusunun zabit və əsgərlərinə qarşı amansız davaranışlar sərgilədiyi əks olunmuşdur. Hərbi əsirlərin təhqir olunması, formalarının çırılması və fiziki işgəncələrə məruz qalmaları kameraların gözü qarşısında baş verir. Ukrayna tərəfi yayılan video görüntülərin 1949-cu ildə İsveçrənin Cenevrə şəhərində keçirilən konfransda qəbul edilmiş Cenevrə konvensiyalarına zidd olduğunu açıqlamış və prosesin araşdırılması üçün hüquqi addımların atılacağını bəyan etmişdir.

 İstinadlar